
Относно: Проект на бюджет за 2018 година
Разработеният проект на Бюджет за 2018 година е съобразен с приоритетите за инвестиране в образование и инфраструктура и повлиян от стремежът за запазване стабилност в развитието на Общината, повишаване ефективността на публичните разходи при спазване ограниченията на фискалните правила, поставяни от Закона за публичните финанси по отношение на общинските финанси. Отчетени са и актуалните данни за очакваното изпълнение на Бюджета за 2017 година. Отразени са разпоредбите на Закона за Държавния бюджет на Република България за 2018 година (обнародван с Държавен вестник брой 99/12.12.2017 година); разпоредбите на Закона за публичните финанси (Държавен вестник брой 15/15.02.2013 година, изм. бр.95/08.12.2015 г., изм. и доп. бр.43/07.06.2016 г. и бр. 91/14.11.2017 г.); Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет (приета с Протокол №28/2013 година, изм. и доп. Протокол № 17/ 27.09. 2016 г.), Постановление № 332 от 22.12.2017г. на Министерския съвет за изпълнение на държавния бюджет на Република България за 2018 г. 
  Влияние върху Бюджет 2018 година оказват измененията в Закона за публичните финанси и Закона за предучилищното и училищното образование, както и в редица подзаконови актове, регламентиращи изпълнението им.  
Промените в Закона за публичните финанси от една страна разширяват възможностите за използване на публичните средства, а от друга засилват контрола и въвеждане на допълнителни ограничения по отношение на общинските финанси, а именно:
· Разширяват се възможностите за финансиране на делегираните от държавата дейности с обща субсидия за тези дейности, както за сметка на централния бюджет, така и за сметка на бюджетите на първостепенните разпоредители по държавния бюджет при изпълнение на проекти, програми и възлагане на дейности;
· Допълват се текстовете, уточняващи разглеждането и приемането на бюджета на общината в частта на разчетите за финансиране на капиталовите разходи, включително разпределение по обекти и източници на финансиране - целева субсидия за капиталови разходи, съфинансиране и плащания по заеми и т.н.;

· Облекчават се условията за ползване на неизразходените средства от субсидии, като средствата могат да се ползват за същите цели и през следващите бюджетни години; 
· Увеличават се ограниченията за извършване на разходи, натрупването на нови задължения и/или поемането на ангажименти за разходи:
          С Решение на Министерски съвет №667/01.11.2017 година за изменение на Решение на Министерски съвет  №286/22.05.2017 година са определени стандартите за делегираните от държавата дейности през 2018 година. Предвидените ръстове по повечето стандарти предвиждат увеличението на минималната работна заплата, но заложените средства във функция „Социално осигуряване, подпомагане и грижи“ продължават да са недостатъчни за осигуряване делегираните дейности и изискват дофинансиране за сметка на общински приходи. В отражение на реформите във сектор „Образование“ са променени стандартите във функцията, с цел осигуряване на подкрепа на педагогическите специалисти и привличане на млади хора в професията чрез увеличаване на възнагражденията на педагогическия персонал. Финансирането е обвързано с отчитане на показатели като броя на паралелките, спецификата на региона, в който се намира училището и  качеството на образованието. Увеличението на стандартите във функция „Здравеопазване“ покриват основно ръста на минималната работна заплата. 
Важна промяна в Закона за Държавния бюджет на Република България за 2018 година е увеличение с 10,87 % от 01 януари 2018 година на минималният размер на основната заплата за най-ниската длъжност, предвидена за заемане от държавен служител от 460 лв. на 510 лв.
Запазва се ограничението на размера на представителните разходи на кметовете – до 2 на сто от общия годишен размер на разходите за издръжка на общинската администрация, а представителните разходи на  общинските съвети се ограничават до 1 на сто от общия годишен размер на разходите за издръжка за дейност „Общинска администрация“.
Макрорамката на проекта за Бюджет за 2018 година е 248 671 410 лева, в т.ч.:
Държавна отговорност                                                      89 886 140 лева
Общинска отговорност                                                    118 123 610 лева
Индикативен годишен разчет за

сметките за средства от Европейския съюз                 40 661 660 лева
ПРИХОДИ
Приходи за държавно делегирани дейности 
Бюджетните взаимоотношения с Републиканския бюджет като обща субсидия за делегирани от държавата дейности е размер на  86 680,9 хил. лева и е определени в чл. 52 от Закона за Държавния бюджет на Република България за 2018 година. Увеличението спрямо разчетената със Закона за Държавния бюджет на Република България за 2017 година обща субсидия е 11 490 хил. лева и се дължи основно на променените стандарти във функция „Образование“. Останалите промени като цяло покриват увеличението на минималната работна заплата. При разработване на проектобюджета, средствата за финансиране на делегираните от държавата дейности са определени по функции и параграфи съгласно Единната  бюджетна класификация в размери не по-малко от предвидените със  Закона за Държавния бюджет на Република България за 2018 година.
          Преходният остатък Държавна отговорност е  3 037 393 лева.

Същият е разпределен по функции, както следва:

· Функция „Общи държавни служби“                                         5 888 лева
· Функция „Отбрана и сигурност“                                           106 687 лева 

· Функция „Образование“                                                      2 344 936 лева
· Функция „Здравеопазване“                                                    100 233 лева

· Функция „Социално осигуряване, подпомагане

и грижи“                                                                                   273 286 лева
· Функция „Почивно дело, култура, религиозни дейности“  106 788 лева
· Капиталова програма                                                                 99 575 лева

Местни приходи 

             При определяне прогнозния размер на приходите е използван метода на анализ на тенденциите и е приложен консервативно- реалистичен подход, отчитащ нивото на събираемост. Данъчните и неданъчните приходи са планирани съобразно нормативните актове, свързани с определянето на размера на местните данъци и такси.  
Приходите от такса битови отпадъци са планирани на база определения от Общинския съвет размер. Размерът на планираните постъпления от тази такса е обвързан с разходите за дейностите „Чистота” и обезпеченията по чл. 60 и отчисленията по чл. 64 от Закона за управление на отпадъците, включени в §93-36 Друго финансиране – операции с активи – предоставени временни депозити и гаранции на други бюджетни организации(+/-). В сравнение с 2017 г. размер на отчисленията е увеличен, поради промяна в разпоредбите на Закона за управление на отпадъците и нарастването им от 40 лв./т. на 45 лв./т. 
Приходите от такси за ползване на детски заведения и социални услуги са съобразени с тенденцията на натуралните показатели (брой ползватели на   услугата), приетите размери и преференции по Наредбата за определяне и администриране на местните такси и цени на услуги на територията на община Бургас.
Приходите от „технически” и „административни” услуги са заложени на база исторически анализ за предоставените услуги, както и за състоянието на пазара на недвижими имоти, строителството и предприемачеството в региона.
Приходите и разходите от собственост са разработени на база годишната програма за управление на общинската собственост.

           Съгласно чл. 45, ал. 1 от Закона за публичните финанси в структурата на общинския бюджет е включен  §45-00 Помощи и дарения от страната – 500,0 хил. лева.
           Използваният собствен финансов ресурс през 2017 г. за разходи по оперативни програми, който ще бъде възстановен през 2018 г. като верифицирани разходи по оперативните програми е намерил отражение като приход в §76-00 Временни безлихвени заеми между бюджети и сметки за средствата от Европейския съюз – 2 384,3  хил. лева. 

Взаимоотношения с Централния бюджет и трансфери между бюджети
           Целевата субсидия за капиталови разходи, определена в чл. 52 от Закона за Държавния бюджет на Република България за 2018 година е в размер на  1 550,3 хил. лева. 
Трансферите за местни дейности са както следва:

· Обща изравнителна субсидия 1 391,3 хил. лева

· За зимно поддържане и снегопочистване на общински пътища        127,5 хил. лв.

           На основание чл. 5, ал. 2 от Закона за закрила и развитие на културата за 2018 година са планирани  245,0 хил. лева, които ще бъдат предоставени на културните институти, както следва: ДТ ”Адриана Будевска” – 105,0 хил. лева; Държавен куклен театър – 35,0 хил. лева; Държавна опера Бургас – 105,0 хил. лева.
Планираните средства като трансфер между Общината и Областна дирекция на Министерство на вътрешните работи за полицейския състав на звеното определено за охрана са в размер на 170 хил. лева 

Осигурени са средства за съфинансиране на проекти по програма „Красива България“  в размер на 224,5 хил. лева.
          Преходният остатък Общинска отговорност  е  18 217 762 лева и е разпределен по функции, както следва:

· Функция „Общи държавни служби“
Група А/ Изпълнителни и законодателни органи              221 363 лева

· Функция „Отбрана и сигурност“      
Група Д/ Защита на населението, управление и дейности при стихийни бедствия и аварии                                                   94 915 лева 

· Функция „Образование“                                                         5 772 лева

· Функция „Жилищно строителство, благоустройство,

комунално стопанство и опазване на околната среда“  14 263 334 лева

· Функция „Почивно дело, култура, религиозни дейности“                                                                Група Г/ Култура                                                                      55 033 лева

· Функция „Икономически дейности и услуги“

Група Е/ Други дейности по икономиката                            10 738 лева

· Капиталова програма                                                           3 566 607 лева

РАЗХОДИ

Разходи за делегирани от държавата дейности 
          Разходите, планирани за делегираните от държавата дейности са определени в съответствие с приетите размери на бюджетните взаимоотношения между централния бюджет и бюджета на Общината на база на стойностни показатели в Решение на Министерски съвет №667/01.11.2017 година за изменение на Решение на Министерски съвет  №286/22.05.2017 година и изпратените от Министерство на финансите разчетни и натурални показатели. Съобразени са с нормативните изисквания относно делегираните от държавата  отговорности и указания на Министерство на финансите.
· Функция „Общи държавни служби”

          Средствата за общинска администрация в Бюджет 2018 за първи път се предоставят на общините по два съставни компонента на стандарта – за кметове и кметски наместници и за общинска администрация.  Разчетените средства за възнаграждения за 2018 година са в размер на 4 836,5 хил. лева   и са разработени в рамките на определените с Приложение №7 към чл. 53 от Закона за Държавния бюджет на Република България  за 2018 година стойностни показатели. Въпреки увеличението през 2018 година, средствата не са достатъчни за покриване разходите за персонал в дейността. 
· Функция „Отбрана и сигурност”

          За „Отбрана и сигурност” през 2018 година средствата, разчетени за община Бургас са увеличени с 9 %, като нарастването се дължи изцяло на ръста на минималната работна заплата. Разпределението на средствата по функцията е съгласно действащите нормативни актове.
          За осъществяване дейността на Местната комисия за борба с противообществените прояви на малолетни и непълнолетни, центровете за социална превенция и консултативни кабинети, обществените възпитатели, Детски педагогически стаи и районни полицейски инспектори – 186,1 хил. лева, а за дейността на Местната комисия за борба с трафика на хора – 11,5 хил. лева 
Средствата за възнаграждения, осигурителни вноски и издръжка на денонощни оперативни дежурни съгласно ПМС №212/1993 година и изпълнителите по поддръжка и охрана на пунктове за управление по Постановление на Министерски съвет №351 са  129,5 хил. лева.
За дейността на Доброволните формирования през 2018 година няма промяна в разчетените средства спрямо 2017 г.: за застраховка срещу злополука и обучение – 10 хил. лева.

Предвидените средства в Бюджет 2018 за Офиси за военен отчет  и дейности по плана за защита при бедствия  – 46,6 хил. лева.

· Функция „Образование”

          Законодателните промени в образованието продължиха и през 2017 година и това доведе до цялостна промяна в системата на финансиране.  
През 2018 година са предвидени същностни промени в стандартите, съгласно измененията и допълненията в Закона за предучилищното и училищното образование относно системата на делегираните бюджети. Финансирането на образованието ще се определя не само от броя на децата и учениците, а и от броя на паралелките, от спецификата на региона в който се намира училището, а в дългосрочен план и от качествата на образователния процес. 

Въведени са нови стандарти - за група и паралелка и за образователна институция. Диференцирано е финансирането в зависимост от професионалното направление и обучение.  
Без промяна остават стандартите за „Норматив за подпомагане храненето на децата от подготвителните групи и учениците от I-IV клас“ -  72 лева и на „Допълващия стандарт за материална база“ – 25 лева. 

Средствата, които се предоставят на Общината по Закона за държавния бюджет за 2018 година са в размер на 71 199,8 хил. лева.

           В Приложение № 1.1 към докладната записка е разпределен общия бюджет на всяко учебно и детско заведение по единните разходни стандарти.

В единните разходни стандарти по образование не се включват средствата за стипендии на учениците, учебници и учебни помагала за децата от подготвителните групи и за учениците до VII  клас, закрила на децата с изявени дарби, за безплатния превоз на учениците до 16 – годишна възраст, компенсиране на част от транспортните разходи на  педагогическия персонал.

         Новите нормативни изисквания на Закона за предучилищното и училищното образование и Наредбата за финансиране на институциите в системата на предучилищното и училищното образование предполагат промяна и във формулата за разпределение на средствата по стандартите. След утвърждаване на формулите бюджетът на функция „Образование” ще бъде преразпределен съгласно нормативните актове и Указанията на Министерство на финансите за съставянето на бюджета за 2018 година.

          С решение на Общинския съвет по Протокол №31 от 26.09.2017 г., т.14, в Бюджета за 2018 година са предвидени и „заложени“ средства в размер на 191,9 хил. лева за дофинансиране на маломерните паралелки към училищата. 
· Функция „Здравеопазване”

Държавно делегираните дейности във функция „Здравеопазване” през 2018 година ще бъдат обезпечени със средства в размер на  5 266,3 хил. лева.  Планираните средства включват разходи за заплати, осигуровки, други възнаграждения и средства за издръжка по Закона за здравословни и безопасни условия на труд (ЗЗБУТ) на медицинския персонал в яслени групи към детска градина и здравни кабинети в учебни и детски заведения, на здравни медиатори и персонал в детските ясли и детските кухни. 
Във функцията, с най-голямо увеличение като процент са стандартите за детска ясла и за медицинско обслужване в здравен кабинет, но в номинално изражение по съществено се е увеличил само стандарта за ясли - с 834 лева, докато този за медицинско обслужване в детските градини е нараснал с 25 лева, а за медицинско обслужване в училища с 5 лева. По финансираните със средствата по функцията дейности на здравните медиатори, детска кухня и яслена група към детска градина е предвидено увеличение на средствата, покриващо ръста на минималната работна заплата.

Стандартът за детски кухни предвижда увеличение с 13%  - от 159 лева през 2017 на 180 лева за 2018 година, но дори това увеличение е недостатъчно за покриване на необходимите разходи, предвид дългогодишното задържане на едно и също ниво на стандарта и  променения размер на минималната работна заплата. Недостигът ще бъде покрит за сметка на собствени приходи.

От 2018 година, като държавно делегирана дейност във функция „Здравеопазване” ще се отчита дейността на общинските съвети по наркотични вещества и превантивните информационни центрове, които до сега се финансираха със средства, заложени във функция „Отбрана и сигурност“. Стандартът предвижда увеличение с 20 %. Допълнително е въведен стандарт за осъществяване на дейности по Националната стратегия за борба с наркотиците в размер на 10 хил. лева. Общият размер на предвидените средства в проекта на бюджет за 2018 година за осъществяване на дейностите държавна отговорност от общинския съвет по наркотични вещества е 94,1 хил.лева. 
След направена проверка на натовареността на медицинските специалисти в здравен кабинет съгласно действащата нормативна уредба и с цел подобряване на здравното обслужване на децата и учениците в училищата и детските градини е увеличена числеността и са предвидени средства за трудови възнаграждения на 10 нови медицински сестри в учебни заведения, в т.ч. като дофинансиране - собствени средства за финансово осигуряване здравните грижи в новооткриващи се през 2018 година учебни заведения от 3  медицински сестри.          

· Функция „Социално осигуряване, подпомагане и грижи”

Центровете за социални услуги в община Бургас, които предоставят грижи като държавно делегирана дейност през 2018 година ще обслужват 530 лица. Увеличението в сравнение с началото на 2017 година е с 50 души, за които от края на годината вече се полагат грижи в 2 нови центъра за социална рехабилитация и интеграция.
По отношение на разходните стандарти за 2018 година увеличението във функцията е средно със 7,7 %. С минимална промяна – 7% е стандарта за „Център за временно настаняване“, след като размерът му беше намален през 2017 година спрямо 2016 година с 8%.     
Нормативни промени в Правилника за прилагане на Закона за социалното подпомагане, отнасящи се до дейностите на общините включват ново диференциране на потребителите на социални услуги, което изисква преглед и оценка на предоставяните грижи и промяна наименованията на част от социалните услуги, делегирани от държавата и местни дейности.        

Оценката на средствата за финансиране като държавно делегирана дейност на грижите полагани в 27 – те центъра за социални услуги в Общината показва недостиг за осигуряване на нормална дейност, поради което в Бюджет 2018 са разчетени допълнителни средства с източник общински приходи в размер на 412 хил. лева, в т.ч. за дофинансиране на издръжката на  Центрове за настаняване от семеен тип – 280 хил. лева;  Защитени жилища – 45 хил. лева;  Центрове за временно настаняване – 38 хил. лева; Центрове за социална рехабилитация и интеграция – 20 хил. лева; Дом за стари хора – 29 хил. лева.
· Функция „Почивно дело, култура, религиозни дейности ”

          С планираните средства в Бюджет 2018 за делегирани държавни дейности във функция “ Почивно дело, култура, религиозни дейности“, в размер на 1 921 хил. лева, се осигурява дейността на Регионална библиотека, Регионален музей и Художествена галерия. 

През 2018 година се уеднаквяват стандартите за всички музей и галерии с регионален характер, независимо от субсидираната численост, което води до увеличение на стандарта за финансиране на Регионалния музей с 0,8%, а на стандарта за финансиране на Художествена галерия с 10,6%. Като номинална стойност, най-голямо е увеличението на стандарта за „Библиотеки с регионален характер“ – от 12 896 лева на 14 750 лева. Увеличен с 14,7% е и стандарта, осигуряващ дейността на читалищата - от  7 300 лева за 2017 година на 8 375 лева за 2018 година. Допълващите стандарти за закрити площи запазват размерите от 2017 година.

За осигуряване нормалното функциониране на Библиотеката, Музея и Галерията е предвиден допълнителен финансов ресурс за дофинансиране в размер на 151 хил. лв., за сметка на собствени приходи, в т.ч. за Регионална библиотека – 45,0 хил. лева; за  Художествена галерия – 36,0 хил. лева; за Регионален музей – 70,0 хил. лева; 

Разходи за местни дейности

          Финансовият ресурс, обезпечаващ разходите за общински дейности е от общинските данъчни и неданъчни приходи, трансфери за капиталови разходи, обща изравнителна субсидия и преходния остатък от дейности местна отговорност.
· Функция „Общи държавни служби”

          Планираните средства за издръжка на общинската администрация в Бюджет 2018 запазват своя размер от 2017 година и са 10 123 хил. лева, в т.ч. - 5 145,1 хил. лева помощи за намаление цените за карти на пенсионери, ученици, студенти и транспорт на хора с увреждания; 75,0 хил. лева за финансово подпомагане на физически лица и приемни семейства; 25,0 хил. лева за финансови помощи от Общински здравен фонд. Нямат промяна и средствата за веществена издръжка на кметствата, второстепенни разпоредители по Бюджета на Общината, а именно: кметство Българово – 11,5 хил. лева, кметство Равнец – 12,0 хил. лева, кметство Маринка – 13,0 хил. лева и кметство Извор – 9 хил. лева.
          За осъществяване дейността на Общински съвет- Бургас са планирани средства в размер на  843,3  хил. лева - за заплати, осигуровки, други възнаграждения и издръжка.

· Функция „Отбрана и сигурност”
За оптимизиране сътрудничеството и подпомагане регионалните структури по вътрешната сигурност, в проекта на Бюджет за 2018 година са планирани средства за: Областна дирекция на Министерство на вътрешните работи - 20 хил. лева за гориво, консумативи и технически средства; Областно управление „Пожарна безопасност и защита на населението“ – 6,4 хил. лева за пожарникарски ботуши и диелектрически ножици; Зонално жандармерийско управление – Бургас - 20 хил. лева за гориво, резервни части, консумативи и ремонт на автомобилите, ангажирани с охрана; за обезпечаване разходите на Наблюдателната комисия по чл. 171, ал. 4 от Закона за изпълнение на наказанията и задържането под стража са предвидени - 4 хил. лева. 

За обезпечаване на дейностите, вменени като задължение на Общината по Закона за защита при бедствия за 2018 година са предвидени:           
· По плана на Община Бургас за защита при бедствия и в изпълнение на Общинската програма за намаляване риска от бедствия, в.ч.: за превантивни дейности /почистване на речни корита, канали и дерета/ в дейност 283 „Превантивна дейност за намаляване вредните последствия от бедствия и аварии”- 30 хил. лева. 
· По мерки за възстановяване и ликвидиране на последствията от бедствия, аварии и катастрофи – 72,0 хил. лева, за спешни аварийно възстановителни дейности по време на бедствие

· По мярка неотложна помощ – 50 хил. лева, за изхранване и временно настаняване на пострадали физически лица при възникване на бедствие

· Функция „Образование”

         Образованието и инвестициите в младите хора бяха приоритет през 2017 и тяхното първостепенно значение намира отражение и в проекта на бюджет за 2018 година. 

След като през 2017 година в Бургас отвори врати ново основно училище „Александър Георгиев-Коджакафалията“, амбициозната задача през 2018 година на община Бургас е да открие ново учебно заведение с професионална насоченост. Направеният анализ на предлаганите професии и специалности в професионалните и профилираните гимназии и с оглед динамиката в развитието на IT сектора, очерта необходимостта от подготовка на специалисти в областта на компютърното програмиране и информационните технологии. С решение на Общински съвет - Бургас по т.7 от Протокол №36 на проведено заседание на 19.12.2017 г. и в изпълнение на Общинския план за развитие на община Бургас за периода 2014-2020 година, през 2018 година ще бъде открита нова Професионална гимназия по компютърно програмиране и иновации, с прием за учебната 2018/2019 – 104 ученици, финансирана със собствени бюджетни средства на община Бургас. 
Съгласно решение на Общински съвет - Бургас по Протокол №32 от 31.10.2017 г. през 2018 година ще отвори врати и нова детска градина в ж.к. „Меден рудник“, построена по Оперативна програма „Региони в растеж“, проект „Подобряване на качеството на образованието и модернизиране на образователната инфраструктура“. С откриването на ДГ „Пинокио“  ще се осигури пълен обхват за прием на децата, живеещи в района и достъп до още едно учебно заведение с отлични условия за отглеждане и възпитание на децата. Ще се преодолее и неудобството на всички родители, чиито деца не са приети в детска градина по местоживеене, да ги водят в централна градска част или друг район на града, което коства време и допълнителни средства за превоз. За финансово осигуряване дейността на детската градина в проекта на Бюджет за 2018 година са предвидени средства за сметка на собствени приходи в размер на 89,8 хил. лева в дейност 311 „Детски градини“ и 39,4 хил. лева в дейности 431 „Детски ясли, детски кухни и яслена група в детска градина“ и 437 „Здравен кабинет в детски градини и училища“ .
Планираните средства за издръжка на детските градини са в размер на 4 318,1 хил. лв., разчетени при среден стандарт 825 лева за едно дете за всяко заведение, съобразно броя на групите. Предвид малкия размер на стандарта за хранене за подготвителните групи в детските градини,  недостига на средства и за осигуряване здравословни хранителни продукти са предвидени 260 лева на дете за дофинансиране с общински приходи. Като общинска отговорност, с 55 хил. лева ще се финансира Център за подкрепа на личностното развитие – Бургас за осъществяване и развиване на дейност „кариерно ориентиране и консултиране“ и мероприятия по програми „Ученически спортен календар“, „Краезнание“, „Религия“. 

В периода 1-6 юли 2018 г., Бургас за втори път ще бъде домакин на Международното математическо състезание. Създадено през 2003 г., всяка година състезанието се провежда в различна държава. Една от неговите най-важни цели е да се създаде платформа за ученици от целия свят за обмен на знания и практически опит в областта на математиката, както и да се развие вече създаденото сътрудничество за представяне на иновативни методи за преподаване на математика. Освен че ще предостави възможност на участниците да докажат своите математически способности и талант, състезанието също така ще се превърне в място за среща на различни култури, насърчавайки толерантността и приятелството. Очаква се в него да вземат участие повече от 1 000 участници от над 30 държави. За осъществяването му в проектобюджет 2018 са предвидени 340 хил.лева.
В изпълнение на решение на Общинския съвет за подпомагане обучението на студенти в IT сектора са предвидени средства в размер на 136 хил. лева за поемане на семестриални такси за обучение на 50 студенти в Университет „Проф. д-р Асен Златаров“ и на 50 студента в Бургаски свободен университет.  

За насърчаване и подкрепа на ученици с изявени постижения в областта на образованието, науката и изкуството, по Програма „Бургаски деца“ са планирани 100 хил. лева.
В дейност 389 „Други дейности по образованието“ са предвидени 215 хил. лева. за юбилеи на учебни и детски заведения, празничен календар, ранно компютърно обучение и чуждоезиково обучение по английски език, национални и общински програми и стратегии.
Във връзка с мотото на Бюджет 2017 се зароди и доби популярност инициативата „Бургас харесва младите“, която цели да насърчи сътрудничеството между младите хора в града и реалното участие на младежката бургаска общност във вземането на решения и реализацията на съвместни проекти. Активни членове в нея са ученическите съвети на повечето средни професионални училища, както и студентските съвети към двата градски университета. За една година „Бургас харесва младите“ доказа, че е необходима за местните младежи и им дава шанс да се докоснат до общинската администрация, да работят успешно с нея и да реализират своите проекти. За продължаване успешната съвместна работа, като отделно перо в „Други дейности за младежта“ са планирани средства в размер на 70 хил. лева за осъществяване на мероприятия по „Младежки календар“.

· Функция „Здравеопазване”

Необходимият финансов ресурс за издръжката на детските ясли е 265 хил. лева, а за Детска млечна кухня -  565 хил. лева, в т.ч. 330 хил. лева са от реализирана продукция на Детска млечна кухня, заложени както в приходната, така и в разходната част на бюджета и 235 хил. лева дофинансиране.

          На основание чл. 100, ал. 1 от Закона за лечебните заведения, за сметка  на собствени приходи са предвидени субсидии както следва:

· За подпомагане дейността на Специализирана болница за активно лечение  „Пневмо-фтизиатрични заболявания” – 40 хил. лева.
·  За подпомагане нормалното функциониране на Център за кожно-венерически заболявания Бургас ЕООД и преминаването му в структурата на МБАЛ – Бургас като отделение - 130 хил. лева.
· Целеви средства в размер на 30 хил. лева на Звено „Спортна медицина“, разкрито в структурата на „Медицински център 3 – Бургас“ ЕООД, за осъществяването на задължителни периодични медицински прегледи на състезателите на спортни клубове и прегледи на деца с детска церебрална парализа - до 10 процедури, извън предвидените по НЗОК. 

С цел подпомагане на млади семейства с репродуктивни проблеми по програма на общината „Ин витро” в Проектобюджет 2018 година са разчетени  120 хил. лева. 
        За подпомагане на пациенти с таласамия, хемофилия и други редки болести на кръвта е предвиден финансов ресурс в размер на 5 хил. лева. за възстановяване на транспортни разходи до Център за комплексно лечение на таласамия и хемофилия, УМАЛ „Св. Марина“, град Варна, от където болните получат лечебно-диагностична или консултативна помощ. 
За осъществяване на дейностите по здравна превенция; повишаване на здравните знания и култура на учащите; развитие на доброволчеството сред младите хора,  задържане на ниското ниво на разпространение ХИВ/СПИН и контрол на сексуално предавани инфекции, в изпълнение на Национални и общински програми, кампании и стратегии в Проектобюджет 2018 са заложени средства в размер на 30 хил. лева.
· Функция „Социално осигуряване, подпомагане и грижи”

     За финансово осигуряване дейността на  Домашен социален патронаж в проекта на Бюджет за  2018 година са предвидени 1 810,9 хил. лева. 
За общинско социално предприятие  „Морски знаци” е осигурен финансов ресурс в размер на 238,8 хил. лева.

През 2018 г. Община Бургас продължава работата си по национални и регионални програми за насърчаване на заетостта и проекти за заетост в социалните услуги, като по този начин осигурява общо 338 бр. работни места по: „Национална програма за заетост и обучение на хора с трайни увреждания“, Национална програма „Старт на кариерата“, Дейност “Личен асистент“, „Социален асистент“, „Домашен помощник“, проект „Подкрепа в семейна среда за независим живот чрез индивидуален подход“, Национална програма „От социални помощи към осигуряване на заетост“, Проект „Приеми ме 2015“, Регионална програма за заетост в Община Бургас и т.н. Предвидените средства за 2018 година за работно облекло, пътни разходи, инвентар и други по програми за временна заетост, в размер на 15 хил. лева са за сметка на собствените приходи. 

В рамките на проект „Подкрепа в семейна среда за независим живот чрез индивидуален подход“  Община Бургас предоставя услуги за социално включване в общността или в домашна среда. Към настоящият момент в проекта са включени 150 потребители, деца и възрастни с невъзможност от самообслужване, за които полагат грижи 110 лични асистенти. Предвид приключване на проекта на 28.02.2018 година и обезпечаване поетия ангажимент от Община Бургас за осигуряване на устойчивост, чрез поддържане на предоставяните услуги в проекта на Бюджет за 2018 година са предвидени 28,1 хил. лева. Със средствата ще се финансиране дейността на Център за почасови социални услуги до подновяване на проекта и сключване на нов договор между Община Бургас и Министерство на труда и социалната политика.
         Предвидените средства за „Център за подкрепа на жертви на сексуално насилие“ за предоставяне на социална услуга – психологически и социални консултации, осигуряване адекватна медицинска помощ, превенция и консултантски услуги във връзка с противодействието на сексуалното насилие, са в размер на  30 хил. лева.
· Функция „Жилищно строителство, БКС и опазване на околната среда”          

С планираните средства във функцията, в размер на 34 580,7 хил. лева, ще се финансират дейности за ВиК, улично осветление, поддържане на чистотата, озеленяване, опазване на околната среда, изграждане, ремонт и поддържане на уличната мрежа, принудителното премахване на незаконно построени сгради,   

За дейността на ОП „Чистота ЕКО“ са предвидени средства в размер на   3 251,9 хил. лева.  
· Функция „Почивно дело, култура, религиозни дейности”

        В областта на културата, за финансово осигуряване дейностите, осъществявани от ОП „Летен театър, фестивали и концерти”, ОП „Туризъм“, Младежки културен център, Общински музей „Авиомузей Бургас“ , Къща-музей „Петя Дубарова”, Общинско радио „Гласът на Бургас“,  Ансамбъл „Странджа”, КЦ ”Казино” и ОЕ ”Охлюва” са разчетени 5 087,6 хил. лева.
          За осъществяване на богатата и разнообразна културна програма на община Бургас в „Други дейности на културата” са предвидени 1 138,7 хил. лева, в т.ч. заплати и осигуровки на служителите на отдел “Култура“ . 
В областта на спорта, на основание чл. 59, ал. 2 от Закона за физическото възпитание и спорта са планирани бюджетни средства за общински спортни мероприятия и субсидии за лицензирани спортни клубове, награди и други дейности в размер на 1 150 хил. лева, в т.ч.:

· 800 хил. лв. - за спортни клубове, колективни и индивидуални спортове - детско-юношески школи, които ще бъде разпределен съгласно Наредбата за финансово подпомагане на бургаски спортни клубове; 
· 10 хил. лева  – за субсидиране на аматьорски и ведомствени спортни клубове;
· 11,5 хил. лева – за субсидиране на спортни клубове за хора с увреждания;
· 300 хил. лева – за финансиране на спортни мероприятия, разпределени съгласно Наредбата за условията и реда за финансово подпомагане на спортни мероприятия, включени в календара на община Бургас, Приета с решение на Общински съвет - Бургас, по т.3, Протокол № 34/28.11.2017 г.;
· 28,5 хил. лева –за финансиране на други дейности в областта на спорта.
За социални погребения към Обредни домове и зали са предвидени 73,0 хил. лева.

· Функция „Икономически дейности и услуги”

Предвидените средствата в проекта на Бюджет за 2018 година в област „Икономически дейности и услуги“ са в размер на 11 711,2 хил. лева. и обезпечават финансово: дейността на трите най-големи общински предприятия - ОП  „Общински имоти”, ОП „Спортни имоти” и ОП „Транспорт”; Приюта за безстопанствени кучета; дейността на Омбудсмана; членския внос на Общината в нестопански организации; субсидиите за подпомагане дейността на юридически лица с нестопанска цел, съюзи, организации, клубове на пенсионери, хора с физически и сетивни увреждания. Финансовият ресурс е разпределен както следва:
· ОП „Транспорт” – 3 733,8 хил. лева, в т.ч. 1 712,8 хил. лева за заплати, осигуровки и други възнаграждения. В 
средствата за издръжка включват и  необходими разходи за разширяване зоната за платено паркиране, изграждане на системи за управление и тарифиране на абонати на общински паркинги и дейности по „Интегриран градски транспорт“  
· ОП „Спортни имоти“ – 3 533,5 хил. лева, в т.ч. 1 657,2 хил. лева за заплати, осигуровки и други възнаграждания. Средствата за издръжка включват и необходими разходи за поддръжка на новия спортен комплекс „Славейков“.
· ОП „Общински имоти“ – 3 285,5 хил. лева, в т.ч. 1 052,1 хил. лева за заплати, осигуровки и други възнаграждания. 
· Финансово подпомагане на юридически лица с нестопанска цел извършващи дейности в обществена полза – 455 хил. лева.
· Омбудсман и сътрудници – 80,1 хил. лева, в т.ч. 77,6 хил. лева за заплати, осигуровки и други възнаграждания.
· Приют за безстопанствени кучета – 161,4 хил.лева, в т.ч. 89 хил. лева за заплати, осигуровки и други възнаграждания и 72,4 хил. лева за издръжка.

· Зимно поддържане и снегопочистване на общински пътища – 127,5 хил. лева – целеви средства от централния бюджет по чл. 52 от  Закона за държавния бюджет на Република България за 2018 година. 
Капиталови разходи

          Разчетените средства в проекта на Бюджет на Община Бургас за 2018 година са в размер на 62 101,7 хил. лева. В т.ч. бюджетни средства 11 510,2  хил. лева, средства по оперативни програми – 38 041,2 хил. лева; Мостово финансиране от фонд „ФЛАГ“ – 11 000,0 хил. лева; целева субсидия за капиталови разходи от Републиканския бюджет – 1 550,3 хил. лева.;
           Разпределението по обекти, функции и параграфи са включени в разчета за финансиране на капиталови разходи за 2018 година.
Индикативен разчет за сметки за средства от Европейския съюз
Индикативният годишен разчет за сметките за средства от Европейския съюз е в размер на 40 661 660 лв. Предвидените средства включват разходи по изпълнение на проекти в няколко направления:

· Изпълнение на проекти, включени в Инвестиционната програма 2014-2020 г. на Община Бургас, съфинансирана по Оперативна програма „Региони в растеж“ 2014 – 2020г. През 2018г. продължава изпълнението на проекти по Инвестиционните приоритет „Градска среда“ и „Образователна инфраструктура“. Стартират дейностите по изпълнение на проектите, финансирани в рамките на Инвестиционни приоритети „Енергийна ефективност в административни и жилищни сгради“ и „Интегриран градски транспорт“. Предвидени са средства за изпълнение на групата от проекти, свързани с Инвестиционен приоритет „Социална инфраструктура“, Група дейности „Културна инфраструктура“, в случай на обявени процедури за предоставяне на безвъзмездна финансова помощ.

· През 2018г. продължават дейностите по изпълнение на проект „Подобряване качеството на професионалното образование чрез модернизация на образователната инфраструктура в шест професионални гимназии в гр. Бургас“, финансиран по приоритетна ос 3 „Регионална образователна инфраструктура“ на ОП „Региони в растеж“ 2014 – 2020г., включващ подобряване на инфраструктурата в 5 професионални гимназии на територията на град Бургас.

· Община Бургас е конкретен бенефициент по процедура за предоставяне на безвъзмездна финансова помощ „Подкрепа за деинституционализция на социалните услуги за деца“ по ОП „Региони в растеж“ 2014-2020г. За 2018 г. са предвидени средства за стартиране на инвестиционни дейности по разкриване на 5 нови социални услуги за деца и младежи в неравностойно положение.

· През настоящата година ще стартират проекти за изграждане на инсталация за анаеробно третиране на разделно събрани биоразградими отпадъци и демонстрационен проект за подобряване качеството на въздуха, финансирани по Оперативна програма „Околна среда 2014 – 2020 г.“ 

· Предвидени са средства за изграждане на покрита лодкостоянка в кв. Крайморие – проект, финансиран по програма „Морско дело и рибарство“.

Проектът на бюджет предвижда и средства за подготовка на проекти за финансиране със средства от Финансовия механизъм на Европейското икономическо пространство, свързани с енергийно ефективно улично осветление и близки до нулевото потребление обществени сгради.
В съответствие с Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет, проектът за бюджет е оповестен на 20.12.2017 г. и са проведени обществени обсъждания на 08. и 09.01.2018 година. Предложенията, направени по време на обсъжданията са обсъдени и са намерили отражение в общата рамка. 
            Предвид гореизложеното и на основание чл. 94 от Закона за публичните финанси, чл. 52, ал. 1 и чл. 21, ал. 1, т. 6 във връзка с чл. 27, ал. 4 и ал. 5 от ЗМСМА, предлагам на Общинския съвет да вземе следните
Р  Е  Ш  Е  Н  И  Я :
1.1. Приема бюджета на Община Бургас за 2018 година, както следва: 

По приходите:                                                            248 671 410 лв.
Държавни приходи
В това число:

· Обща субсидия за делегирани от държавата 
дейности по чл. 52 от Закона за Държавния 

бюджет на Република България за 2018 година         86 680 931лв.

· Собствени приходи за държавно делегирани

дейности                                                                              167 816 лв.

· Преходен остатък по дейности държавна

отговорност                                                                      3 037 393 лв.


Всичко държавни приходи:                89 886 140 лв.
Общински приходи
В това число:

· Данъчни приходи                                                      39 060 000 лв.

· Неданъчни приходи                                                  53 133 694 лв.

· Трансфери за местни дейности – обща 

изравнителна субсидия и за зимно поддържане

и снегопочистване на общински пътища                      1 518 800 лв.

· Целева субсидия от Републиканския

бюджет за капиталови разходи                                      1 550 300 лв.

· Трансфери между бюджети                                        - 926 000 лв.

· Банков заем от фонд „ФЛАГ“                                  11 000 000 лв.

· Погасяване главници общински дълг                      -4 325 461 лв.

· Друго финансиране                                                   -3 278 857 лв.

· Временни безлихвени заеми 



   2 173 372 лв.

· Преходен остатък от общински дейности              18 217 762 лв.

                  Всичко общински приходи:                  118 123 610 лв.

Индикативен годишен разчет за сметките

за средства от Европейския съюз                            40 661 660 лв.
По разходите:                                                             248 671 410 лв.

В това число:

· За дейности държавна отговорност                         89 886 140 лв.

· За общински дейности                                            118 123 610 лв.

· Индикативен годишен разчет за 

сметките за средства от Европейския съюз           40 661 660 лв.

1.2. Одобрява разпределение на преходния остатък от 2017 г. в размер на 21 255 155  лева съгласно Приложение №4
· за държавна отговорност                                            3 037 393 лв.

· за общински отговорност                                         18 217 762 лв.

2. Утвърждава разчет за финансиране на капиталовите разходи съгласно Приложение №3, в т.ч. разпределението на средствата от целева субсидия, съгласно чл. 52 от Закона за Държавния бюджет на Република България за 2018 година за:
· Обект №2818 „Спортен комплекс „Славейков“      1 550 300 лв.

                                                              Всичко:              1 550 300 лв.
2.1. Утвърждава разпределение на разходите, които се финансират чрез §40-00 “Постъпления от продажба на нефинансови активи“ в размер на 5 460 000 лв, съгласно Приложение №6 .
3. Утвърждава индикативен годишен разчет за сметки за средства от Европейския съюз, както следва:                 
 ( в лева)

                                                     Приходи                   Разходи

                                                         40 661 660                40 661 660 

4. На основание чл. 125, ал. 1 от Закона за публичните финанси, Общинският съвет дава правомощия на Кмета да извършва компенсирани промени, както следва:
4.1. в частта за делегираните от държавата дейности – между утвърдените показатели за разходите в рамките на една дейност, с  изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност;

4.2. в частта за местните дейности – между утвърдените разходи в 

рамките на една дейност или от една дейност в друга, без да изменя общия размер на разходите;

4.3. в изпълнение на правомощията си по т. 4 Кметът издава заповеди;

5. Възлага на Кмета на Общината да отразява служебно промените по общинския бюджет с размера на постъпилите и разходвани средства от дарения и спонсорства в съответствие с волята на дарителя /спонсора.

6. Одобрява максималният размер на новите задължения, които възникват текущо да е в рамките на одобрения бюджет.

7. Одобрява максимален размер на поетите ангажименти през 2018 година - 109 500 000 лева, които подлежат на реализиране частично през 2018 година.
8. Приема следните лимити за разходи:
8.1. на основание  чл. 37, ал. 2   от ПМС  №322/22.12.2017 година за изпълнение на Държавния бюджет на Република България за 2018 година са определени средства за социално-битово и културно обслужване в размер до 3 % (не повече от  3%) върху утвърдените средства за работна заплата на заетите по трудови правоотношения;

8.2. представителни разходи на Кмета в размер на 50 000 лева, на основание на чл. 88 ал.1 от Закона за държавния бюджет на Република България за 2018 година;

8.3. представителни разходи за Общинския съвет в размер на 10000 лева, на основание на чл. 88 ал.2 от Закона за държавния бюджет на Република България за 2018 година;

9. Упълномощава Кмета да сключи договори с Министерство на културата за съвместно финансиране на културни институти, както следва: ДТ ”Адриана Будевска”, Куклен театър и Държавна опера Бургас;
9.1. утвърждава съгласно чл. 5, ал. 2 от Закона за закрила и развитие на културата разчетените субсидии на културните институти в размер на 245 000 лева, в т.ч. за ДТ ”Адриана Будевска” – 105 000 лева, Куклен театър – 35 000 лева и Държавна опера Бургас – 105 000 лева.

10. На основание чл. 36, ал.2, във връзка чл. 36, ал.1 т.1 от ПМС № 322/22.12.2017 година за изпълнение на Държавния бюджет за 2018 година, утвърждава списъци, съгласно длъжностните им задължения, на лицата които имат право на транспортни разходи по вътрешноградския транспорт, съгласно Приложение № 5.1
11. На основание чл. 36, ал.2, във връзка чл. 36, ал. 1, т. 2 от ПМС № 322/22.12.2017 година одобрява 90% от действителните транспортни разходи за 2018 г. на длъжностите и лицата за дейности местна отговорност, пътуващи от местоживеене до месторабота и обратно, съгласно Приложение № 5.2
12. На основание чл. 36, ал.2, във връзка с чл. 36, ал. 1, т. 2 от ПМС № 322/22.12.2017 година одобрява 80% от действителните транспортни разходи за 2018 г. на лицата работещи в ПФА“Странджа“, пътуващи от местоживеене до месторабота и обратно, съгласно Приложение № 5.3

13. Одобрява сума в размер на 1 150 000 лева за спорт, в т.ч.:
13.1. Съгласно чл. 59 от Закона за физическото възпитание и спорта одобрява  финансов ресурс в размер на 800 000 лева за спортни клубове, колективни и индивидуални спортове - детско-юношески школи, които ще бъде разпределен съгласно Наредбата за финансово подпомагане на бургаски спортни клубове; 

13.2. Одобрява сумата от 10 000 лева за субсидиране на аматьорски и ведомствени спортни клубове, разпределена съгласно Приложение №13.1
13.3. Одобрява сумата от 11 500 лева за субсидиране на спортни клубове за хора с увреждания, разпределена съгласно Приложение№13.2
13.4. Одобрява сумата от 300 000 лева за финансиране на местни и национални спортни мероприятия и прояви; разпределени съгласно Наредбата за условията и реда за финансово подпомагане на спортни мероприятия, включени в календара на община Бургас, Приета с решение на Общински съвет - Бургас, по т.3, Протокол № 34/28.11.2017 г., разпределена съгласно Приложение№13.3  ;
13.5. Одобрява сумата от 28 500 лева за други дейности в областта на спорта, разпределена съгласно Приложение№13.4  ;

14. Одобрява бюджетна сметка на Детска млечна кухня за 2018 година за реализирани приходи от стопанска дейност, съгласно Приложение №7
15. Одобрява план – сметка по Закона за опазване на околната среда, съгласно Приложение №8
16. Одобрява субсидии на нестопански организации в размер на 455 000 лева, съгласно Приложение №10
17. Одобрява сумата от 4 325 461 лева за погасителни вноски по главница на общинския дълг.
18. Одобрява сума в размер на 5 245 103 лева за помощи по решение на Общински съвет, в т.ч.:

· за карти на правоимащи (пенсионери, ученици, инвалиди и други)                                                                          4 845 103 лв.
· транспорт на хора с увреждания                                 300 000 лв.
· еднократни безвъзмездни помощи по решение на Общински съвет           







      75 000 лв.
· финансови помощи от Общински здравен фонд         25 000 лв.
19. Одобрява стандарти за издръжка в детските заведения на едно дете, както следва:

· за дете в детска градина с 3 и под 3 групи                         840 лв.

· за дете в детска градина с над 3 групи                                810 лв.

· за дете със специални образователни потребности           910 лв.

· за храна на дете на 5-6 годишна възраст в 

подготвителна група – задължително предучилищно целодневно обучение                                                            260 лв.

20. Субсидирането на разходи за дейности, финансирани с общински приходи се извършват в размер на 85 на сто от одобрените от Общинския бюджет за 2018 година с изключение на разходите на второстепенните разпоредители в сферата на образованието за дейности общинска отговорност, като останалите 15 на сто се предоставят през четвъртото тримесечие, след анализ на изпълнението на общинските приходи и при доказана финансова необходимост.
21. Дава съгласие за работно облекло на служителите от общинска администрация по трудови правоотношения да се осигурят средства, съгласно КТД при финансова възможност в рамките на бюджет 2018 година, а на останалите звена на самостоятелни бюджетни сметки средствата, предвидени по бюджетите им за 2018 година.

22. Одобрява извършването на разходите до размера на фактическите, съгласно чл. 8, ал. 3 и ал. 4 от Закона за местните данъци и такси, в т.ч. Детски градини, Детска млечна кухня, Домашен социален патронаж, Младежки културен център и други за сметка на останалите местни приходи.

23. Одобрява сумата от 120 000  лева за финансово подпомагане на двойки с репродуктивни проблеми.
24. Одобрява сумата от 80 050 лева за финансиране дейността на обществения посредник, в т.ч. заплати, осигуровки и издръжка на Омбудсман и сътрудници.

25. Дава съгласие за подпомагане разходите за погребения в размер на 73 000 лева на социално слаби граждани (самотни, без близки и роднини, бездомни, безпризорни, настанени в заведения за социални услуги и регистрирани в служби за социално подпомагане).

26. Приема  Общинска  културна  програма за 2018 година в  размер на  873 000  лева, съгласно Приложение №9
27. Определя второстепенните разпоредители с бюджет, съгласно Приложение №11, като дава съгласие, в списъка с второстепенни разпоредители с бюджет за 2018 г. да бъдат включени нови разпоредители, които прилагат делегиран бюджет: 
- Детска градина „Пинокио“; 
- Професионална гимназия по компютърно програмиране и иновации; 
28. Утвърждава бюджетите за 2018 година на второстепенните разпоредители.

29. Определя лимит за поемане на нов общински дълг от фонд „ФЛАГ“ в размер на 11 000 000 лева и максимален размер на общинския дълг към края на 2018 година – 40 900 100 лева.

30. Одобрява сумата от 30 000 лева за финансиране на проекти съгласно програма на Община Бургас за публично-частни партньорства за реализация на малки благоустройствени проекти.
31. На основание чл. 100, ал. 1, т. 4 от Закона за лечебните заведения одобрява сумата от 40 000 лева на Специализирана болница за активно лечение „Пневмо-фтизиатрични заболявания”.
32. На основание чл. 100, ал. 1, т. 4 от Закона за лечебните заведения одобрява сумата от 30 000 лева на Медицински   център 3 – Звено спортна медицина.

33. На основание чл. 100, ал. 1, т. 4 от Закона за лечебните заведения одобрява сумата от 130 000 лева за Център за кожно-венерически заболявания

34. Одобрява като предоставен трансфер сума в размер до 170 000 лева на Областна дирекция на Министерство на вътрешните работи за полицейския състав на звеното определено за охрана. 
35. Одобрява сумата от 20 000 лева на Областна дирекция на Министерство на вътрешните работи за закупуване на гориво, консумативи и технически средства
36. Одобрява сумата от  20 000 лева за Зонално жандармерийско  управление -  Бургас за гориво, резервни части, консумативи и ремонт на автомобилите, ангажирани с охрана.

37. Одобрява сумата от 6 400 лева за подпомагане дейността на Областно управление „Пожарна безопасност и защита на населението” за закупуване на пожарникарски ботуши и диелектрически ножици.

38. На основание чл. 94, ал. 3, т. 9 от Закона за публичните финанси утвърждава актуализираната бюджетна прогноза за периода   2018-2020 година, съгласно Приложение №15.
38.1. Приема за сведение информация, съгласно чл.82, ал.3, т.4, за лицата от подсектор „Местно управление“, съгласно Приложение №14
39. Утвърждава на основание чл. 94, ал. 7 от Закона за публичните финанси тримесечно разпределение на Бюджет 2018 година.

40. На основание чл. 94, ал. 3, т.4 от Закона за публичните финанси определя сума в размер на 500 000 лева – просрочени вземания, които да бъдат събрани през 2018 г.  ;
41. Одобрява сумата от 500 000 лева за Фонд “Мостово финансиране и съфинансиране на проекти“.

42. Утвърждава разчет за целеви разходи и субсидии, както следва: 

42.1. членски внос - 179 550 лева;

42.2. читалища - 770 500 лева за обезпечаване на годишната програма за развитие на читалищната дейност;

43. Одобрява сумата от 10 000 лева за съфинансиране на проекти на неправителствени организации съгласно Правилника за предоставяне на средства от общинския бюджет, приет на сесия на Общински съвет през месец февруари 2009 година (т.14 от Протокол №18/19-26.02.2009 година).
44. Одобрява сумата от 340 000 лева за финансиране стимулиране на полетите в Бургас;
45. Одобрява сумата от 100 000 лева, в рамките на средствата по дейност 389 „Други дейности на образованието“ за програма „Бургаски деца“ . Средствата ще бъдат разпределяни от комисия, съгласно Правила за насърчаване и подкрепа на ученици с изявени постижения в областта на образованието, науката и изкуството по Общинска програма „Бургаски деца“, приети с решение на Общински съвет - Бургас, по т. 5, Протокол № 24/ 28.02.2017 г.

46. Одобрява сумата от 50 000 лева за финансиране на дейности за създаване на условия за развитие на малки и средни предприятия със седалище и адрес на управление на територията на Община Бургас, отпускани съгласно Правилник, Приет с решение на Общински съвет-Бургас по т. 2, Протокол № 9/24.04.2012 г.

47. Одобрява сумата от 136 000 лева за подпомагане обучението на 100 студенти в IT сектора, чрез поемане на семестриалните такси за обучение, в т.ч. на 50 студенти в Университет „Проф. д-р Асен Златаров“ – 36 000 лева и на 50 студенти в Бургаски свободен университет – 100 000 лева.  
48. Одобрява сумата в размер до 225 000 лв. за съфинансиране по Проект „Красива България”.
49. Дава съгласие временният недостиг на средства по сметки за средства от Европейския съюз, за финансиране на проекти по оперативните програми, да се покрива от временен или безлихвен заем от бюджетни, сметки за средства от Европейския съюз и набирателни сметки до възстановяването им от Управляващия орган.

50. Разходването на бюджетни средства (без целевите средства)

се осъществява при съблюдаване на приоритети:

50.1. разходите  за  делегираните  от    държавата  дейности    се

извършват до размера на предоставените трансфери и се използват по предназначение, като разходите за трудови възнаграждения и стипендии са приоритетни;

50.2. постъпилите собствени приходи се разходват в следната поредност: за трудови възнаграждения и осигуровки; за разходи, свързани с дейности, за които се събират такси; за неотложни разходи – горива, ел. енергия, отопление, вода и неотложни текущи ремонти;

51. Задължава ръководителите на бюджетни звена, финансирани от общинския бюджет да разработят конкретни мерки за изпълнение по приетия от Общински съвет бюджет.

